Monika Fagerholm

Monika Kristina Fagerholm (s. 26. helmikuuta 1961 Helsinki) on suomenruotsalainen kirjailija. ==Ura== Fagerholm opiskeli Helsingin yliopistossa psykologiaa ja kirjallisuutta ja valmistui humanististen tieteiden kandidaatiksi vuonna 1987. Samana vuonna hän julkaisi esikoisteoksensa, novellikokoelman Sham. Vuonna 1990 ilmestyi novelikokoelma Patricia. Varsinaiseksi läpimurtoteokseksi muodostui Fagerholmin vuonna 1994 ilmestynyt romaani Underbara kvinnor vid vatten (suom. Ihanat naiset rannalla), joka oli ilmestymisvuonnaan ehdolla Finlandia-palkinnon saajaksi. Vuonna 1995 Fagerholm sai teoksesta Runeberg-palkinnon ja Kiitos kirjasta -mitalin. Lisäksi se oli August-palkintoehdokkaana Ruotsissa. Kirja on käännetty yhdeksälle kielelle ja Claes Olsson ohjasi sen pohjalta samannimisen elokuvan vuonna 1998. Vuonna 1998 ilmestyi Fagerholmin toinen romaani Diva (suom. Diiva). Sen jälkeen hän kirjoitti kuusi vuotta seuraavaa romaaniaan Den amerikanska flickan (suom. Amerikkalainen tyttö). Vuonna 2005 Fagerholmille myönnettiin romaanista August-palkinto. Teosta myytiin yksistään Ruotsissa 150 000 kappaletta. Vuonna 2006 kirjasta myytiin elokuvaoikeudet. Siitä on tehty myös teatterisovitus Turun ruotsalaiseen teatteriin vuonna 2007 ja Teatteri Takomon dramatisointi vuonna 2012. Fagerholmin neljäs romaani Glitterscenen (suom. Säihkenäyttämö) ilmestyi vuonna 2009. Se on itsenäinen jatko-osa Amerikkalaiselle tytölle. Fagerholmin seuraava teos oli vuonna 2012 ilmestynyt Lola uppochner (suom. Lola ylösalaisin), joka nähtiin myös televisiosarjana. Vuonna 2019 hän julkaisi romaanin Vem dödade bambi? (suom. Kuka tappoi bambin?), joka käsittelee joukkoraiskausta ja sen seurauksia; romaanin johdosta hänelle myönnettiin Tollanderin palkinto ja Pohjoismaiden neuvoston kirjallisuuspalkinto vuonna 2020. Tämä romaani sovitettiin syksyllä 2023 suomenkieliseksi näytelmäksi Helsingin kaupunginteatteriin ja ruotsinkieliseksi Teatteri Viirukseen.Djupsjöbacka, Tove: Monika Fagerholms senaste roman sätts upp samtidigt på två teatrar – ”ovanligt”, säger agenten. Hufvudstadsbladet 9.5.2023. Fagerholm on saanut useita muitakin palkintoja ja tunnustuksia. Vuosina 1995, 1999 ja 2005 hän sai Svenska litteratursällskapet i Finlandin palkinnon. Syksyllä 2009 Fagerholmille myönnettiin valtion viisivuotinen taiteilija-apuraha. Vuonna 2010 hänet palkittiin Pro Finlandia -kunniamerkillä, ja vuonna 2013 hän sai kirjallisuuden valtionpalkinnon. Keväällä 2016 Fagerholmille myönnettiin Ruotsin akatemian pohjoismainen palkinto, jonka arvo on 400 000 kruunua. == Yksityiselämä == Fagerholmin vanhemmat olivat professori Nils-Erik Fagerholm ja kirjastoamanuenssi Kristina Herrgård. Hän asuu Tenholassa Raaseporissa. Fagerholm katsoo olevansa vapaaehtoisesti lapseton. Fagerholm on kertonut julkisuudessa alkoholismistaan. == Teoksia == ===Ruotsiksi=== * * * Underbara kvinnor vid vatten, 1994 * Diva, 1998 * Den amerikanska flickan, 2005 * Glitterscenen, 2009 * Havet, 2012 * Lolauppochner, 2012 * === Suomennoksia === * * * * * * == Palkintoja == * Runeberg-palkinto 1995 * Kiitos kirjasta -mitali 1995 * Svenska litteratursällskapet i Finlandin palkinto 1995, 1999 ja 2005 * Längmanska kulturfondenin palkinto 2003 * August-palkinto 2005 * Ruotsin kirjallisuusseuran Aniara-palkinto 2005 * Göteborgs-Postenin kirjallisuuspalkinto 2005 * Pro Finlandia -mitali 2010 * Kirjallisuuden valtionpalkinto 2013 * Ruotsin akatemian pohjoismainen palkinto 2016 * Tollanderin palkinto 2020 * Selma Lagerlöfin säätiön palkinto 2020 * Pohjoismaiden neuvoston kirjallisuuspalkinto 2020 * Övralid-palkinto 2022Monika Fagerholm får Övralidspriset. Hufvudstadsbladet 8.4.2022. ==Lähteet== ==Kirjallisuutta== * ==Aiheesta muualla== * Monika Fagerholm Kirjasampo.fi-sivustolla * Fagerholm Teoksen sivuilla * Luokka:Suomenruotsalaiset kirjailijat Luokka:Kirjallisuuden valtionpalkinnon saajat Luokka:Pro Finlandia -palkitut Luokka:Pohjoismaiden neuvoston kirjallisuuspalkinnon saajat Luokka:Vuonna 1961 syntyneet Luokka:Elävät henkilöt